PRIEDAS Preliminarus EŽŪGF asignavimų panaudojimas iki 2013 m. rugsėjo 30 d. /* COM/2013/0887 final */





1............ Įžanga. 3 2............ EŽŪGF ASIGNUOTOSIOS ĮPLAUKOS. 3 3............ Pastabos dėl preliminaraus 2013 m. EŽŪGF biudžeto vykdymo. 4 4............ EŽŪGF asignuotųjų įplaukų panaudojimas. 6 5............ Išvados. 7 1 priedas || Preliminarus EŽŪGF asignavimų panaudojimas iki 2013 09 30 1. Įžanga 1 priede pateikiamas faktinio biudžeto vykdymo 2012 m. spalio 16 d. – 2013 m. rugsėjo 30 d. laikotarpiu duomenų palyginimas su išlaidų įvertinimu pagal rodiklį, nustatytą pagal Tarybos reglamento (EB) Nr. 1290/2005[1] 20 straipsnio nuostatas. 2. EŽŪGF ASIGNUOTOSIOS ĮPLAUKOS Remiantis Tarybos reglamento (EB) Nr. 1290/2005 dėl bendrosios žemės ūkio politikos finansavimo 34 straipsnio taisyklėmis, įplaukos, gautos ištaisius finansines klaidas pagal sprendimus dėl sąskaitų atitikties patvirtinimo, įplaukos, gautos susigrąžinus sumas dėl pažeidimų, ir įplaukos, gautos taikant pieno mokestį, yra laikomos įplaukomis, asignuotomis EŽŪGF išlaidoms padengti. Pagal šias taisykles asignuotosios įplaukos gali būti naudojamos bet kokioms EŽŪGF išlaidoms padengti. Nepanaudota tokių įplaukų dalis bus automatiškai perkelta į kitus finansinius metus.[2] Į 2013 m. EŽŪGF biudžetą įtraukti Komisijos paskutiniai numatomų rinkos priemonių ir tiesioginės pagalbos išlaidų finansavimo poreikio įverčiai ir asignuotųjų įplaukų, kurias buvo tikimasi gauti per atitinkamus finansinius metus, bei iš ankstesnių finansinių metų perkelto nepanaudotų asignuotųjų įplaukų likučio įverčiai. Pasiūlyme dėl EŽŪGF asignavimų sumos, kuri turėjo būti numatyta 2013 m. biudžete, Komisija atsižvelgė į visas numatomas asignuotąsias įplaukas ir 2013 m. biudžete paprašė skirti asignavimų sumą, kuri apskaičiuota numatomą asignuotųjų įplaukų sumą atėmus iš numatomų poreikių sumos. Atsižvelgusi į numatomas asignuotąsias įplaukas biudžeto valdymo institucija priėmė naująjį EŽŪGF biudžetą. Sudarant 2013 m. biudžetą, Komisijos skaičiavimais turimos asignuotosios įplaukos siekė 1 533 mln. EUR. Konkrečiai: – buvo apskaičiuota, kad 2013 finansiniais metais bus gauta 628 mln. EUR asignuotųjų įplaukų; 389 mln. EUR ir 161 mln. EUR atitinkamai tikėtasi gauti ištaisius klaidas po sąskaitų atitikties patvirtinimo ir susigrąžinus sumas dėl pažeidimų. Apskaičiuota, kad įplaukos, gautos taikant pieno mokestį, sudarys 78 mln. EUR; – apskaičiuota, kad iš 2012 į 2013 biudžetinius metus turėtų būti perkelta 905 mln. EUR asignuotųjų įplaukų (įskaitant Cukraus pramonės restruktūrizavimo fondo likutį, kuris, remiantis skaičiavimais, sudarys 675 mln. EUR). 2013 m. biudžete Komisija šias iš pradžių numatytas 1 533 mln. EUR dydžio įplaukas skyrė dviem schemoms. Konkrečiai: – 500 mln. EUR skirta gamintojų organizacijų veiklos fondams vaisių ir daržovių sektoriuje ir – 1 033 mln. EUR skirta bendrosios išmokos schemai. Šioms dviem schemoms biudžeto valdymo institucija pagal Komisijos pasiūlymą galiausiai patvirtino atitinkamai 267 mln. EUR ir 30 635 mln. EUR asignavimų. Pirmiau minėtų patvirtintų asignavimų ir asignuotųjų įplaukų suma atitinka bendrą 767 mln. EUR numatytų asignavimų gamintojų organizacijų veiklos fondams vaisių ir daržovių sektoriuje ir 31 668 mln. EUR bendrosios išmokos schemai įvertį. 1 priede, kuriame pateikiami preliminarūs 2013 m. biudžeto vykdymo rezultatai iki 2013 m. rugsėjo 30 d., nurodyti biudžeto asignavimai pagal straipsnius vaisių ir daržovių sektoriui ir atsietai tiesioginei pagalbai yra patvirtinti asignavimai šioms dviem schemoms ir sudaro atitinkamai 611 mln. EUR ir 38 076 mln. EUR, neskaitant pirmiau minėtų asignuotųjų įplaukų. Kartu su šiems sektoriams asignuotomis įplaukomis 2013 m. biudžete numatyti asignavimai vaisių ir daržovių sektoriui iš viso sudaro 1 111 mln. EUR, o atsietai tiesioginei pagalbai – 39 109 mln. EUR. 3. Pastabos dėl preliminaraus 2013 m. EŽŪGF biudžeto vykdymo 1 priede pateikiami duomenys apie preliminarų biudžeto vykdymą 2012 m. spalio 16 d. – 2013 m. rugsėjo 30 d. laikotarpiu. Šis asignavimų panaudojimo lygis lyginamas su išlaidų įvertinimu, parengtu remiantis rodikliu, nustatytu pagal Tarybos reglamento (EB) Nr. 1290/2005 20 straipsnio nuostatas. Toliau trumpai aptariami tam tikri biudžeto straipsniai, kuriuos vykdant nustatyti didžiausi faktinio ir numatyto 2013 m. biudžeto vykdymo skirtumai. 3.1. Rinkos priemonės Remiantis 2013 m. rugsėjo 30 d. rodikliu, intervencijai žemės ūkio rinkose finansuoti panaudota 313,4 mln. EUR daugiau lėšų nei buvo patvirtinta biudžeto asignavimų. Šis skirtumas – tai panaudojimo modelių, visų pirma vaisių ir daržovių, vyno, kiaulienos ir paukštienos sektoriuose, grynasis poveikis. 3.1.1. Vaisiai ir daržovės (+ 403,2 mln. EUR, palyginti su patvirtintais asignavimais) Kalbant apie patvirtintus asignavimus, šių asignavimų panaudojimo lygį pirmiausia lemia išlaidos, susijusios su gamintojų organizacijų veiklos fondų schema, kuri yra finansuojama iš patvirtintų biudžeto asignavimų ir iš 2013 m. biudžete šiai schemai skirtų įplaukų (daugiau informacijos pateikta 2 dalyje). Toks asignavimų panaudojimo lygis gautas laikotarpio iki 2013 m. rugsėjo 30 d. rodiklį pritaikius patvirtintiems biudžeto asignavimams, į kuriuos neįtrauktos šiam sektoriui asignuotos įplaukos. 1 priedo preliminaraus asignavimų panaudojimo lentelėje išnašoje „*“ parodyta, kokia būtų padėtis 2013 m. rugsėjo 30 d. rodiklį pritaikius visai šiam sektoriui finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiam sektoriui sumą sudaro 611 mln. EUR patvirtintų biudžeto asignavimų ir šiam sektoriui asignuotos įplaukos, kurios, remiantis skaičiavimais, turėtų siekti 500 mln. EUR. Todėl, rodiklį pritaikius visai šiam sektoriui finansuoti numatytai 1 111 mln. EUR sumai, dėl nepanaudotų visų gamintojų organizacijų schemai ir Vaisių vartojimo skatinimo mokyklose programai skirtų asignavimų ir spartesnio pagalbai gamintojų grupėms skirtų asignavimų panaudojimo grynojo poveikio liktų nepanaudota 29,7 mln. EUR suma. Atsižvelgdama į 2013 m. valstybių narių patirtas ir prognozuojamas išlaidas gamintojų organizacijų veiklos fondams ir preliminaraus pripažinimo schemai finansuoti ir į šiam sektoriui skirtas įplaukas, Komisija šiuo metu mano, kad visų turimų lėšų nepakaks šio sektoriaus poreikiams patenkinti ir reikėtų pervesti papildomų asignavimų, kad jo poreikiai būtų visiškai patenkinti. 3.1.2. Vynuogių auginimo sektoriaus produktai (-48,4 mln. EUR) Vyno sektoriui numatytų asignavimų panaudojimas sulėtėjo dėl šiuo metu lėtesnio nei anksčiau vynmedžių augintojams skirto finansinio paketo lėšų panaudojimo kai kuriose valstybėse narėse, o rodiklis yra pagrįstas tradiciniu vidutiniu mokėjimo tempu. Komisijos pasiūlytus vynmedžių augintojams skirto finansinio paketo teisės aktų pakeitimus, kuriais siekiama supaprastinti tam tikrų priemonių vykdymą, Vadybos komitetas patvirtino 2013 m. liepos mėn. Todėl Komisija tikisi, kad valstybės narės iki metų pabaigos pagreitins mokėjimo tempą. Iš tiesų, palyginti su 2013 m. liepos mėn. dabartinis asignavimų nepanaudojimo lygis yra perpus mažesnis,. Tačiau šiuo metu, remdamasi valstybių narių pateikta papildoma informacija, Komisija tikisi, kad bus panaudotas beveik visas 2013 m. vynmedžių augintojams skirto finansinio paketo biudžetas. 3.1.3. Kiauliena, kiaušiniai ir paukštiena, bitininkystė ir kiti gyvūninės kilmės produktai (- 29,5 mln. EUR) Mažesnį asignavimų panaudojimą pagal šį straipsnį lėmė paukštienos sektorius, kai 2012 m. spalio mėn. ir 2013 m. vasario mėn. laipsniškai sumažėjo eksporto grąžinamosios išmokos, kurios galiausiai buvo visai panaikintos 2013 m. liepos mėn. Kadangi eksportuojami kiekiai beveik nesiskyrė, numatoma, kad bendros šios priemonės išlaidos bus mažesnės nei apskaičiuota sudarant 2013 m. biudžetą, todėl metų pabaigoje pagal šį straipsnį bus panaudotos ne visos lėšos. 3.2. Tiesioginė pagalba Panaudotų biudžeto asignavimų tiesioginei pagalbai suma, palyginti su 2013 m. rugsėjo 30 d. rodikliu nurodytu lygiu, buvo didesnė 704,6 mln. EUR. 3.2.1. Atsietoji tiesioginė pagalba (+ 759,2 mln. EUR, palyginti su patvirtintais asignavimais) Kalbant apie patvirtintus asignavimus, bendrosios išmokos schemos (BIS) asignavimai viršyti dėl to, kad laikotarpiu iki 2013 m. rugsėjo 30 d. rodiklis pritaikytas patvirtintiems biudžeto asignavimams, į kuriuos neįtrauktos šiam sektoriui asignuotos įplaukos. 1 priedo preliminaraus asignavimų panaudojimo lentelėje išnašoje „*“ parodyta, kokia būtų padėtis 2013 m. rugsėjo 30 d. rodiklį pritaikius visai atsietai tiesioginei pagalbai finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiai atsietai tiesioginei pagalbai sumą sudaro 38 076 mln. EUR patvirtintų biudžeto asignavimų ir šiai atsietai tiesioginei pagalbai asignuotos įplaukos, kurios, remiantis skaičiavimais, turėtų siekti 1 033 mln. EUR. Todėl rodiklį pritaikius visai 39 109 mln. EUR sumai, kurią numatyta skirti atsietajai tiesioginei pagalbai, būtų nepanaudota 273,6 mln. EUR asignavimų. Šis skirtumas susidaro dėl to, kad, remiantis vidutiniu 2012 m. mokėjimo tempu, bet atsižvelgiant į faktinius tų metų pirmuosius du mokėjimo mėnesius, BIS rodiklis šiuo metu sudaro 100 %, palyginti su faktiniu vykdymu iki 2013 m. rugsėjo 30 d., kuris sudaro 99,2 %[3]. Kita vertus, valstybės narės jau maždaug 0,2 % viršijo biudžete numatytus VIPS asignavimus. Kalbant apie atsietosios specialiosios paramos schemą pagal 68 straipsnį, numatoma, kad 2013 m. valstybės narės biudžetą vykdys pagal patvirtintus asignavimus. Komisija mano, kad turimų asignavimų ir asignuotųjų įplaukų užteks faktiniam šio straipsnio vykdymui. Šiuo metu šio sektoriaus lėšų panaudojimas siekia 99,3 % apskaičiuotos grynosios sumos ir Komisija numato, kad liks nedidelė nepanaudota grynoji atsietos tiesioginės pagalbos suma. 3.2.2. Kita tiesioginė pagalba (–54 mln. EUR) Kitai tiesioginei pagalbai patvirtintų asignavimų panaudojimo skirtumas, palyginti su 2013 m. rugsėjo 30 d. nustatytu rodikliu, atsirado dėl to, kad tam tikros schemos, visų pirma susietosios specialiosios paramos schema pagal 68 straipsnį, įgyvendinamos šiek tiek lėčiau, taip pat dėl cukrinių runkelių ir cukranendrių augintojams skirtų papildomų sumų ir dėl reikšmingų klaidų ištaisymų, apie kuriuos pranešė kai kurios valstybės narės. Kita vertus, patvirtinus Tarybos reglamentą (EB) Nr. 228/2013, pagal kurį bananų augintojams 2013 finansiniais metais leidžiama išmokėti vienkartinę ribotą sumą, tiesioginei pagalbai iš POSEI skirtų mokėjimų biudžetas viršytas. Nepaisant to, kad POSEI schemos biudžetas viršytas, Komisija šiuo metu mano, kad schemoms pagal šį biudžeto straipsnį bus nepanaudoti visi asignavimai. 3.3. Žemės ūkio išlaidų auditas 3.3.1. Ankstesnių metų sąskaitų patvirtinimas (+ 200 mln. EUR) Komisija priėmė visus sąskaitų patvirtinimo sprendimus, kuriuos numatyta priimti per 2013 biudžetinius metus. Priėmusi šiuos sprendimus, Komisija padarė teigiamas pataisas valstybių narių naudai, kurių grynoji suma sudarė apie 6 mln. EUR. Numatoma, kad dėl to, jog valstybės narės nesilaiko mokėjimo terminų, reikės tolesnių pataisų, kurios Fondų komitetui pateiktos 2013 m. lapkritį. Reikėtų pažymėti, kad Komisija 2013 m. taisomajame rašte pasiūlė atlikti finansinių klaidų ištaisymus, kurių suma – 56 mln. EUR, remdamasi vidutiniu biudžeto vykdymu ankstesniais metais, nes tokių ištaisymų prognozuoti neįmanoma. Lapkričio mėn. sudarytame naujajame biudžeto projekte, nepavykus pasiekti susitarimo per pirmąjį taikinimą, šis skaičius padidintas iki – 100 mln. EUR. Galiausiai, 2012 m. gruodžio 5 d. pasiekus susitarimą, biudžeto valdymo institucija priėmė 2013 m. biudžetą, kuriame nustatyta – 200 mln. EUR suma. Taigi, dėl pirmiau nurodytų klaidų ištaisymų ir neigiamų išlaidų (– 200 mln. EUR), Komisijai reikės susidariusį didelį neigiamų biudžeto asignavimų trūkumą padengti perkeliant teigiamus biudžeto asignavimus iš kitų biudžeto punktų, kad 2013 m. galėtų uždaryti šį biudžeto punktą. 4. EŽŪGF asignuotųjų įplaukų panaudojimas 1 priedo lentelėje parodyta, kad 2013 m. rugsėjo 30 d. surinkta 681,7 mln. EUR asignuotųjų įplaukų. Konkrečiai: – įplaukos dėl finansinių klaidų ištaisymų, grindžiamų sprendimais dėl sąskaitų atitikties patvirtinimo, siekė 457,2 mln. EUR, o iki finansinių metų pabaigos dar numatoma gauti didelių papildomų sumų remiantis 2013 m. rugpjūčio mėn. Komisijos priimtu ad-hoc sprendimu Nr. 42 dėl sąskaitų atitikties patvirtinimo; – įplaukos, gautos susigrąžinus sumas dėl pažeidimų buvo apie 144,4 mln. EUR, o iki biudžetinių metų pabaigos numatoma gauti papildomų sumų, ir – šiuo metu surinkta didžioji dalis taikant pieno mokestį gautų įplaukų – apie 80,1 mln. EUR. Galiausiai, iš 2012 į 2013 m. perkelta 1 245,6 mln. EUR asignuotųjų įplaukų, įskaitant maždaug 755 mln. EUR likutį iš laikino Cukraus pramonės restruktūrizavimo fondo po to, kai iš jo išmokėtos visos mokėtinos sumos. Ši suma gerokai didesnė nei iš pradžių numatyta 905 mln. EUR suma. Todėl EŽŪGF išlaidoms padengti turima asignuotųjų įplaukų suma 2013 m. rugsėjo 30 d. sudarė 1 927,2 mln. EUR ir tikimasi, kad iki biudžetinių metų pabaigos ši suma dar išaugs. 5. Išvados Iš preliminaraus 2013 m. EŽŪGF biudžeto asignavimų panaudojimo laikotarpiu iki 2013 m. rugsėjo 30 d. matyti, kad mėnesinės kompensacijos valstybėms narėms maždaug 1 184,1 mln. EUR viršijo išlaidas pagal rodikliu numatytą biudžeto vykdymo lygį. Jau turima 1 927,2 mln. EUR asignuotųjų įplaukų; 2013 m. planuojama dar gauti papildomų įplaukų. Šiuo metu Komisija mano, kad asignuotųjų įplaukų sumos, kuri bus turima metų pabaigoje, taip pat pagal kitus biudžeto straipsnius numatytų asignavimų, kurie gali būti neišnaudoti, sumos pakaks visiems 2013 m. biudžeto finansavimo poreikiams patenkinti, įskaitant numatomą poreikį padengti sąskaitų patvirtinimo apskaitoje nurodytas neigiamas išlaidas. Be to Komisija tikisi, kad bus panaudoti visi patvirtinti 2013 m. biudžeto asignavimai bei dalis 2013 m. surinktų asignuotųjų įplaukų. Šių asignuotųjų įplaukų likutis, kuris dabartiniais skaičiavimais būtų 615 mln. EUR, bus perkeltas į kitus, 2014 biudžetinius metus ir į jį jau atsižvelgta taisomajame rašte Nr. 2/2014, kurį šiuo metu svarsto biudžeto valdymo institucija. [1] OL L 209, 2005 8 11, p. 1. [2] Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių 14 straipsnyje nustatyta, kad vidaus asignuotąsias įplaukas galima perkelti į kitą laikotarpį tik vieniems metams. Todėl siekiant užtikrinti patikimą biudžeto valdymą, šios asignuotosios įplaukos paprastai naudojamos pirmiausia, prieš bet kokius patvirtintus susijusio biudžeto straipsnio asignavimus. [3] Atsietos tiesioginės pagalbos vykdymo lygis skaičiuojamas kaip procentinė biudžeto poreikių dalis, BIS schemos atveju įskaitant asignuotųjų įplaukų sumą. 1 PRIEDAS